மறுவாழ்வு பற்றியோ மாற்றிடம் வழங்குவது பற்றியோ 1894 ஆண்டு சட்டத்தில் ஏதும் இல்லை. 2013 ஆம் சட்டம் இதற்கு சட்ட ரீதியாக வழி வகை செய்திருக்கிறது. ஒரு திட்டத்திற்காக நிலத்தை கையகப்படுத்தும் கம்பனிகளுக்கு இடம் பெயர்ந்தவர்களுக்கான மறுவாழ்வு திட்டங்களை அமல்படுத்த வேண்டிய பொறுப்பு இல்லை என்கிறது. ஆனால் அரசு மேற்கொள்ளும் மறுவாழ்வு திட்டத்திற்கானச் செலவை கம்பனி ஏற்கவேண்டும். மறுவாழ்வு திட்டம் நிறைவேற்றப்பட்டதற்கான சான்றிதழ் வழங்கப்படாமல் கையகப்படுத்தப்பட்ட நிலத்தை கம்பனி பயன்படுத்த முடியாது. 2015 சட்ட திருத்தத்தில் இதில் மாற்றம் இல்லை என்றாலும், மறுவாழ்வு திட்டம் நிறைவாக நிறைவேற்றப்பட்டுள்ளதற்கான சான்றிதழ் யார் வழங்குவார்கள் என்ற கேள்விக்கான விடை இல்லை.